Dokters moet só uitbranding keer tydens Covid-19 - Solidariteit GildesSolidariteit Gildes Dokters moet só uitbranding keer tydens Covid-19 - Solidariteit Gildes
Tuis / Gesondheidpraktisyns Artikel / Dokters moet só uitbranding keer tydens Covid-19
Die Covid-19-pandemie hou talle uitdagings en bekommernisse vir dokters in.
Nie net is dokters bekommerd oor hulle pasiënte se welstand nie, maar ook oor hul eie gesondheid, welstand en finansies. Die Covid-19-pandemie het tot gevolg dat dokters se werklading toeneem maar dit het ook dat dokters dikwels self siek word en dan onder kwarantyn geplaas moet word, wat beteken dat hulle nie pasiënte kan help nie.
Daar is reeds heelwat navorsing gedoen oor die invloed wat die Covid-19-pandemie op gesondheidsorgwerkers het. Depressie, slapeloosheid, angstigheid en benoudheid is net 'n paar van die beduidende gevolge van die pandemie.
Nog een van die groot bekommernisse wat dokters het, is dat hulle die virus aan hul geliefdes kan oordra. Die kommer word vererger deur die gebrek aan beskermende mediese toerusting. Wanneer dokters hulself van hul geliefdes isoleer, kan dit egter ook 'n groter impak op hul emosionele welstand hê.
Met dokters wat langer ure werk, beteken dit gewoonlik dat daar nie aandag gegee word aan basiese behoeftes soos om gesond te eet of genoeg slaap in te kry nie. Daar moet dus aandag gegee word aan die aantal ure wat dokters werk en seker gemaak word dat daar tyd is om tussenin te rus. 'n Gebrek aan genoeg slaap wat met uiterste stres en spanning gepaardgaan, kan lei tot foute wat natuurlik 'n negatiewe impak op pasiënte en 'n dokter self kan hê.
Die Wêreldgesondheidsorganisasie (WGO) het ook klem gelê daarop dat dokters hul geestesgesondheid in ag moet neem. Dit is heeltemal normaal om in die tyd erg onder druk te voel en stres en gepaardgaande gevoelens is nie 'n refleksie op of 'n dokter sy of haar werk kan doen nie.
Die WGO wys daarop dat dit noodsaaklik is vir dokters om in die tyd ook na hul eie gesondheid om te sien. Dit sluit strategieë in om stres te hanteer en ook seker te maak jy kry genoeg rus en slaap tussen skofte. Dit behels ook om gesond te eet, te oefen en in kontak te bly met vriende en familie.
Dokters kan moontlik self besluit om nie in kontak met familie of vriende te kom nie weens vrees om die virus te versprei. In sommige gevalle kan dié versoek van familie en vriende af kom en maak dit 'n reeds uitdagende situasie baie moeiliker. Die WGO raai dokters aan om deur middel van tegnologie in kontak te bly.
Volgens die WGO is dit ook belangrik vir dokters om in die tyd ondersteuning by kollegas te kry. Kollegas het met dieselfde uitdagings te doen en kan vir mekaar raad gee oor wat hulle doen om na hul eie welstand om te sien en te verseker dat hulle nie uitbrand nie.
Harvard Medical School: https://leanforward.hms.harvard.edu/2020/04/09/a-double-whammy-the-covid-19-pandemic-and-burnout-in-medical-professionals/
Woensdag | 12 Augustus | 2020
Stories as Bemarkingsinstrumente
Sanger Adam Tas: Staat gaan kunstenaars nie help
Rooiligte in solidariteit met die kunstebedryf
Dinsdag | 28 Julie | 2020
So kan mediese toesighouers help om vrees en verandering in die aansig van COVID-19 te hanteer